Publication: Magyar Közlöny
Issue: MK-2005-89 (Year: 2005, Number: 89)
Era: 2004-2010
Section: 73/2003.(XI.13.)GKM-FVM együttes rendelettel módosított 52/2003.(VIII.15.)GKM-FVM együttes rendeletet az
Paragraph Index: 1096

f) a tartályokat el kell látni olyan szerkezettel, amely lehetővé teszi, hogy szilárdan fel lehessen állítani őket, valamint felső részükön emelőszerkezettel (gyűrűvel, karimával stb.), amelyet a hasznos tömeg kétszeresével egyenlő tömegre kell kipróbálni. A tartályokat első használatbavételük előtt tömörségi próbának kell alávetni legalább 200 kPa (2 bar) nyomással (túlnyomással). A tömörségi próbát kétévenként meg kell ismételni, és ezzel együtt meg kell vizsgálni a tartályok belsejét, és ellenőrizni kell saját tömegüket. A tömörségi próbát és a belső vizsgálatot az illetékes hatóság által felhatalmazott szakértő ellenőrzésével kell elvégezni. A tartályokon a következő adatokat kell jól láthatóan és tartós módon feltüntetni: – a gyártó nevét vagy jelét és a tartály számát; – a „bróm” megnevezést; – a tartály saját tömegétb) és engedélyezett legnagyobb tömegétb) töltött állapotban; – az első próba és a legutolsó időszakos próba időpontját (hónap, év); – a próbát és felülvizsgálatot végző szakértő bélyegzőjének lenyomatát.

Source: https://magyarkozlony.hu/hivatalos-lapok/b5bff133cb954e67369a17c2963c259e8b2e11ad/dokumentumok/3f3f7713bf850c60526b377ac852f9eb8847fb96/letoltes